Investor spår bitcoin-kurs på 250.000 dollar innen 2022

Skal milliardæren Tim Draper få rett i sin spådom må kursen stige over 3.000 prosent på fire år

BITCOIN: Milliardæren Tim Draper tror bitcoin-kursen skal betraktelig opp i årene som kommer. Vis mer byoutline Foto: Stephen Lam Reuters

Publisert: Publisert: 14. april 2018 14:48

Starten på 2018 har vært tung for verdens største kryptovaluta, etter å ha klatret mot 20.000 dollar før jul i fjor. Den amerikanske milliardæren Tim Draper tror imidlertid bitcoin-investorer står overfor nok en eventyrlig vekst i årene som kommer.

På Twitter fredag ettermiddag skrev han at han tror kursen vil stige til 25.000 dollar innen 2022, men var raskt ute og korrigerte seg: Han hadde glemt en null. Skulle bitcoin-prisen nå 250.000 dollar, vil det være en økning på 3.000 prosent fra dagens nivå. De siste to årene har bitcoin-kursen steget 4.000 prosent.

Også det San Francisco-baserte kryptofondet Pantera Capital Management vil argumentere mot dem som mener luften er i ferd med å stige ut av bitcoin-boblen. De spår en pris på over 20.000 dollar innen et år, skriver Wall Street Journal.

Lørdag ettermiddag handles bitcoin til 7.898 dollar.

Les også 942 milliarder forsvant fra bitcoin i første kvartal

Les også Apple-gründer rundlurt av kryptosvindlere

Les også – Kan falle til nær null

Her kan du lese mer om Bitcoin